OpenLLM-France/wikimedia huggingface dataset:
# Raid Barcelona Marítim

El Raid Barcelona Marítim és l'únic raid poliesportiu que es fa a la ciutat de Barcelona. Des de l'any 2002 se celebra cada any a mitjans d'octubre a l'entorn de la platja de la Barceloneta i el Passeig Marítim, davant del Centre Esportiu Municipal Marítim. Hi poden participar un màxim de 60 equips mixtes, formats per quatre integrants cadascun: un total de 240 participants majors de 16 anys.
Els equips competeixen en diverses disciplines esportives i disputen vuit proves assequibles a tots els nivells: cursa de resistència, caiac de mar, punteria, circuit d'habilitat, escalada, força, natació i orientació. De la realització de cada prova s'obté una puntuació i la classificació final és el resultat de la suma de totes les puntuacions obtingudes en les diferents proves.

## Les proves esportives

* Escalada: l'equip ha de superar un seguit de vies d'escalada de diversa dificultat.
* Circuit d'habilitat: recorregut per la sorra de la platja de la Barceloneta.
* Força: llançament de pilota medicinal de cinc quilograms.
* Caiac de mar: recorregut en caiac doble autobuidable a la platja de la Barceloneta.
* Punteria: llançaments de bàsquet des de la línia de tir lliure.
* Cursa de resistència: recorregut pel litoral de Barcelona.
* Natació: recorregut en relleus.
* Orientació: dinàmica d'orientació pel barri de La Barceloneta.

## Referències

* ↑ Esport Català, 21 octubre 2011 El Raid Barcelona Marítim celebra deu edicions omplint inscripcions
* ↑ Barcelona Televisió, 23 octubre 2011 El Raid Marítim Barcelona aplega 240 participants
* ↑ Nova Ciutat Vella, 19 octubre 2011 Raid Marítim, desena edició
# Meddle Tour

Meddle tour va ser una breu gira de concerts del grup britànic Pink Floyd, realitzada entre els mesos d'octubre i novembre de 1971 per donar suport al seu àlbum Meddle, tot i que part del material ja s'havia tocat en directe mesos abans de la sortida de l'àlbum, una pràctica força comuna a la banda. La gira va començar al Winterland Auditorium de San Francisco (Califòrnia) i va acabar al Taft Auditorium de Cincinnati (Ohio). El repertori va ser força variat, tocant material de diversos dels seus àlbums, amb alguns temes que la banda no havia tocat mai anteriorment.

## Repertori

Un repertori típic durant els concerts de 1971 incloïa la majoria d'aquest temes:
* Embryo
* Fat Old Sun
* Set the Controls for the Heart of the Sun
* Atom Heart Mother
* One of These Days
* Careful With That Axe, Eugene
* Cymbaline
* Echoes
* A Saucerful of Secrets (occasional)
* Blues (occasional)

## Banda durant la gira

* David Gilmour – guitarra, veus
* Roger Waters – baix, veus
* Richard Wright – teclats, veus
* Nick Mason – bateria

## Dates de l'etapa nord-americana

* 15/10/1971: Winterland Ballroom - San Francisco, CA
* 16/10/1971: Civic Center - Santa Monica, CA
* 17/10/1971: Golden Hall - San Diego, CA
* 19/10/1971: National Guard Armory - Eugene, OR
* 21/10/1971: Willamette University - Salem, OR
* 22/10/1971: Paramount Theatre - Seattle, Washington
* 23/10/1971: Vancouver Gardens - Vancouver, BC
* 26/10/1971: Ford Auditorium - Detroit, MI
* 27/10/1971: Auditorium Theater - Chicago, IL
* 28/10/1971: Hill Auditorium - Ann Arbor, MI
* 31/10/1971: Field House - Toledo, OH
* 02/11/1971: McCarter Theater - Princeton, NJ
* 03/11/1971: Central Theater - Passaic, NJ
* 04/11/1971: Lowes Theater - Providence, RI
* 05/11/1971: Assembly Hall - New York City, NY
* 06/11/1971: Emerson Gymnasium - Cleveland, OH
* 08/11/1971: Peace Bridge Center - Buffalo, NY
* 09/11/1971: Centre Sportif - Montreal, QC
* 10/11/1971: Pavillon de la Jeunesse - Quebec City, QC
* 11/11/1971: Orpheum Theatre - Boston, MA
* 12/11/1971: Irvine Auditorium -Philadelphia, PA
* 13/11/1971: Convention Hall - Asbury Park, NJ
* 14/11/1971: Gymnasium - Stony Brook, NY
* 15/11/1971: Carnegie Hall - New York City, NY
* 16/11/1971: Lisner Auditorium - Washington D.C.
* 19/11/1971: Syria Mosque - Pittsburgh, PA
* 20/11/1971: Taft Theatre - Cincinnati, OH

## Referències

* 1 2 «Pink Floyd - Timeline: 1971» (en anglès). Pink Floyd. [Consulta: 20 març 2012].

## Enllaços externs

* Brain Damage.co.uk
* Pink Floyd Archives
* KPPC-FM INTERVIEW of NICK MASON and RICK WRIGHT on October 16, 1971 Arxivat April 2, 2015$^{[Datemismatch]}$, a Wayback Machine.
# Anna Maria

Anna Maria és una població dels Estats Units a l'estat de Florida. Segons el cens del 2000 tenia 1.814 habitants.

## Demografia

Segons el cens del 2000, Anna Maria tenia 1.814 habitants, 897 habitatges, i 572 famílies. La densitat de població era de 897,9 habitants per km².
Dels 897 habitatges en un 14,3% hi vivien nens de menys de 18 anys, en un 55,4% hi vivien parelles casades, en un 6,5% dones solteres, i en un 36,2% no eren unitats familiars. En el 29,9% dels habitatges hi vivien persones soles el 16,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,02 i el nombre mitjà de persones que vivien en cada família era de 2,46.
Per edats la població es repartia de la següent manera: un 12,5% tenia menys de 18 anys, un 3,3% entre 18 i 24, un 14,9% entre 25 i 44, un 36,2% de 45 a 60 i un 33,2% 65 anys o més.
L'edat mediana era de 56 anys. Per cada 100 dones de 18 o més anys hi havia 88,3 homes.
La renda mediana per habitatge era de 40.341 $ i la renda mediana per família de 51.628 $. Els homes tenien una renda mediana de 40.125 $ mentre que les dones 24.934 $. La renda per capita de la població era de 28.767 $. Entorn del 10,8% de les famílies i el 10,5% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Anna Maria». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Anna Maria». American Fact Finder. Oficina del Cens dels Estats Units, 12-01-2010.
# In weiter Ferne, so nah!

In weiter Ferne, so nah! (lit. ‘Tan lluny, tan a prop!’) és una pel·lícula del 1993 dirigida pel director alemany Wim Wenders i es tracta de la segona part de Der Himmel über Berlin, dirigida pel mateix Wenders el 1987. La pel·lícula, amb guió de Wenders, Richard Reitinger i Ulrich Zieger, inclou els actors Otto Sander i Bruno Ganz, que repeteixen en els seus papers d'àngels, i altres estrelles com Nastassja Kinski, Willem Dafoe i Heinz Rühmann (en el seu darrer paper com a actor).

## Argument

El mur de Berlín ha caigut; l'àngel Cassiel, com el seu amic Damiel, també vol renunciar a la seva condició d'immortal per esdevenir humà. Això no obstant, a diferència del seu amic, per ell tot es complicarà.

## Repartiment

* Otto Sander - Cassiel
* Bruno Ganz - Damiel
* Nastassja Kinski - Raphaela
* Horst Buchholz - Tony Baker
* Martin Olbertz – Home moribund
* Aline Krajewski - Raissa
* Monika Hansen - Hanna / Gertrud Becker
* Peter Falk – Ell mateix
* Rüdiger Vogler - Phillip Winter
* Heinz Rühmann - Chauffeur Konrad
* Mikhaïl Gorbatxov – Ell mateix
* Tilmann Vierzig - Young Konrad
* Hanns Zischler - Dr. Becker
* Antonia Westphal – Hanna de jove
* Ingo Schmitz - Anton Becker
* Günter Meisner - Falsificador
* Willem Dafoe - Emit Flesti / Ell mateix

## Enllaços externs

* Pàgina oficial Arxivat 2007-02-08 a Wayback Machine. (anglès)
# Emblema de Brunei

L'emblema de Brunei (i no un escut d'armes, ja que no respecta les lleis de l'heràldica) data del 1932 i es va adoptar oficialment el 29 d'octubre del 1959. Des d'aleshores ocupa de manera destacada la part central de la bandera estatal.
Componen l'emblema nacional cinc elements principals: el penó (en malai Bendera) i el para-sol reials (Payung Ubor-Ubor), les ales (Sayap), les mans (Tangan o Kimhap) i la mitja lluna (Bulan). A la mitjana lluna hi ha escrit el lema nacional en malai amb caràcters àrabs: «Sempre al vostre servei amb l'ajut de Déu». A sota, una cinta amb el nom oficial de l'estat, Brunei Darussalam, és a dir 'Brunei, terra de pau'.
El penó i el para-sol són els senyals de la monarquia. Les dues ales, amb quatre plomes cadascuna, representen la protecció de la justícia i la pau. La mitjana lluna és el símbol de l'islam, la religió nacional. Les mans recorden el deure que té el govern de protegir el poble.

## Vegeu també

* Bandera de Brunei

## Enllaços externs

* Bruneiresources.com – L'escut nacional de Brunei Darussalam (anglès)
* Flags of the World – Escut de Brunei (anglès)
# Keglević

La Casa de Keglević és una família nobiliària croata originària de Dalmàcia, els membres de la qual foren influents ciutadans i militars. Els Keglević foren mecenes d'artistes i patrons de diverses esglésies.
Els descendents del comte Kegel/Kegal/Xegal, fill de Pere de Percal, s'autoanomenaven Keglević. Pere, nascut al voltant de 1300 o 1301, va ser esmentat en un tribunal de l'abat d'un monestir a Hongria, com el fill del fill il·legítim de la reina Elisabet d'Anjou (esposa del rei Ladislau IV d'Hongria) i l'advocat del duc George Šubić. Després de la donació del castell i l'estat Buzin el 1494 pel rei Vladislau II de Bohèmia i Hongria, la família afegia "de Buzin" al seu nom. Un fill de Romana, de Sero prop de Granja del Pairs a Catalunya, filla de Bonumir/Benesmiro de Siponto de Monte Sant' Angelo prop de Manfredonia l'avi de Percal/Perlat/Poclat comte de Šibenik i avantpassat de Pere de Percal, un generós regal donat en mans dels grans mestre templers Arnau de Torroja.

## Referències

* ↑ Enciklopedija, opća i nacionalna u 20 knjiga, Antun Vujić, Pro Leksis (etc.), Zagreb, 2005.
* ↑ Građa za istoriju vojne granice u XVIII veku, Slavko Gavrilović, Radovan Samardžić, Srpska akademija nauka i umetnosti, Belgrad, 1989.
# Ratera

* Per a altres significats, vegeu «Ratera (estri)».
Ratera és un poble situat al municipi dels Plans de Sió, a la comarca de la Segarra. Està situat a la dreta del Sió entre els termes de Concabella i Sisteró
El poble és d'una estructura que es repeteix en altres pobles del municipi com ara a Pelagalls, les Pallargues i el Canós. Amb el portal a l'entrada s'aconseguia que el poble quedés resguardat de manera que només l'església quedava fora del tancament. A l'entrada del poble, encara es pot veure a la portalada, els golfos de les portes que tancaven el poble. A dins hi ha una plaça empedrada amb un pou i moltes plantes i flors.
L'església de Ratera està dedicada a Sant Llorenç, i ha estat reconstruïda per un veí del poble, i fins i tot al voltant hi ha fet uns jardins.
Als afores del poble podem trobar el Molí de Ratera, o Castell de Ratera, que havia estat part de la baronia de Concabella. Els habitants del castell els trobem entre els pobladors de Lleida anys després de la conquesta d'aquesta ciutat. A partir del s. XVI, els Erill esdevenen els amos del castell de Ratera i van convertir el castell en molí. El molí avui en dia està restaurat, s'han conservat les façanes gòtiques i romàniques, la gran torre i les torretes. Més tard el molí passà a ser col·legiata de Santa Maria de Guissona i es va conservar fins als temps de la desamortització.
Al voltant del poble es poden trobar moltes sitges que eren aixopluc i amagatall en temps de la guerra dels carlistes. Aquestes sitges tenen forma de tenalla i allà s'amagava el blat, coses de valor i fins i tot bestiar.
Per Nadal, al bell mig de la plaça de la vila closa, planten un gran arbre, i cada any el decoren amb motius diferents, i al peu de l'arbre hi fan un pessebre.

## Llegenda de Ratera

El poble de Ratera és una petita vila closa i quan es tancaven les portes totes les cases quedaven a dintre a resguard. Totes menys una, la casa de Pere Sorribes, capitost carlí de la segona carlinada, al que anomenaven el Guerxo de Ratera.
El sobrenom li va sobrevenir de resultes de ser ferit quan enmig d'una batalla estava mirant per l'espitllera d'una església i el van ferir en un ull, que li quedà penjant i ell mateix se'l va acabar d'arrancar. El Guerxo era d'ideal carlí, era un home tant valent que sortia a lluitar amb les seves pròpies armes, que eren un bastó i una espardenya, amb les que esquivava les espases contràries, el bastó al capdamunt era com una porra amb claus de ferrar mules clavats per tot el voltant, una arma perillosa. L'Estat li havia ofert el sou de general, que en aquell temps era de 6 pessetes, a canvi de renunciar al seu ideal carlí, però ell no va acceptar. Però més tard els seus companys el van trair. El Guerxo era un home molt autoritari, i les coses s'havien de fer tal com deia, els companys farts i cansats de lluitar, van decidir matar-lo en el bosc de Senan.

## Referències

* ↑ Institut Cartogràfic i Geològic de Catalunya
# Mas Reixach (Santa Cristina d'Aro)

El Mas Reixach és una masia renaixentista de Santa Cristina d'Aro (Baix Empordà) inclosa a l'Inventari del Patrimoni Arquitectònic de Catalunya.

## Descripció

Masia de tipologia tradicional fortificada, amb dues garites circulars a cada cantonada de la façana principal. Disposa, al primer pis, d'una gran sala central des de la qual s'hi accedeix a la resta de dependències i d'una escala a la part posterior. Les obertures són en general rectangulars i emmarcades amb pedra. La coberta és de teula a dues vessants, amb el carener perpendicular a la façana, mentre que les garites tenen coberta de trencadís.

## Referències

* ↑ «Mas Reixach». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 11 octubre 2018].
# Santa Cruz das Flores

Santa Cruz das Flores és un municipi a l'illa de Flores (Açores). Es subdivideix en quatre parròquies: Caveira, Cedros, Ponta Delgada i Santa Cruz das Flores
Població del municipi de Santa Cruz das Flores (1849 – 2004) :
| 1849 | 1900 | 1930 | 1960 | 1981 | 1991 | 2001 | 2004 |
| 4.858 | 3.629 | 3.484 | 3.207 | 2.456 | 2.628 | 2.493 | 2.500 |
# Test de Pépin

En matemàtiques, el test de Pepin és un test de primalitat que es pot emprar per determinar si un nombre de Fermat és primer. És una variant del test de Proth. El test rep el nom pel matemàtic francès P. Pepin.

## Descripció del test

Sigui $F_{n}=2^{2^{n}}+1$ l' n -èsim nombre de Fermat. El test de Pepin estableix que per a cada n > 0,
    $F_{n}$ és primer si i només si $3^{(F_{n}-1)/2}\equiv -1{\pmod {F_{n}}}.$
L'expressió $3^{(F_{n}-1)/2}$ es pot avaluar mòdul $F_{n}$ elevant-lo repetidament al quadrat. Això permet que el test tingui un temps d'execució polinòmic, és a dir, en principi es tracta d'un algorisme ràpid. No obstant això, els nombres de Fermat creixen tan ràpidament que només es poden avaluar uns pocs en un interval de temps raonable.
També poden emprar altres bases en lloc de 3, per exemple, 5, 6, 7 o 10.

## Demostració que el test funciona

Per a la demostració en un sentit, es parteix de la congruència
    $3^{(F_{n}-1)/2}\equiv -1{\pmod {F_{n}}}$.
Llavors, $3^{F_{n}-1}\equiv 1{\pmod {F_{n}}}$, per tant, l'ordre multiplicador de mòdul 3 $F_{n}$ divideix $F_{n}-1=2^{2^{n}}$, que és una potència de dos. D'altra banda, l'ordre no divideix $(F_{n}-1)/2$, per la qual cosa ha de ser igual a $F_{n}-1$. En particular, hi ha almenys $F_{n}-1$ nombres menors que $F_{n}$ que són coprimers amb $F_{n}$, i això només pot passar si $F_{n}$ és primer.
Per l'altre sentit, suposem que $F_{n}$ és primer. Pel criteri d'Euler,
    $3^{(F_{n}-1)/2}\equiv \left({\frac {3}{F_{n}}}\right){\pmod {F_{n}}}$,
on $\left({\frac {3}{F_{n}}}\right)$ és el símbol de Legendre. Elevant-lo al quadrat repetides vegades, trobem que $2^{2^{n}}\equiv 1{\pmod {3}}$, per tant, $F_{n}\equiv 2{\pmod {3}}$, i $\left({\frac {F_{n}}{3}}\right)=-1$. Com $F_{n}\equiv 1{\pmod {4}}$, vam concloure que $\left({\frac {3}{F_{n}}}\right)=-1$ a causa de la llei de reciprocitat quadràtica.

## Referències

* P. Pépin, Sur la formule $2^{2^{n}}+1$ , Comptes Rendus Acad. Sci Paris 85 (1877), pp. 329-333.

## Enllaços externs

* The Prime Glossary: Pepin's test
# Iaroslav Rakitski

Iaroslav Rakitski (Pershotravensk, Unió Soviètica, 3 d'agost de 1989), és un futbolista ucraïnès, que juga com a defensa o lateral i actualment juga al Zenit de Sant Petersburg.

## Clubs

| Club | País | Any | Partits | Gols |
| FC Xakhtar Donetsk | Ucraïna | 2009 - 2018 | 210 | 9 |
| Zenit de Sant Petersburg | Rússia | 2019 - | | |

## Referències

* ↑ «Ukraine 2009/10». [Consulta: 7 setembre 2012].

## Enllaços externs

* Profile on Official Shakhtar website
* Profile on website Football Agency "S.V.S." Arxivat 2011-08-10 a Wayback Machine.
* Profile at Official FFU Site (ucraïnès)
# Pànic a l'aire

Pànic a l'aire (títol original: Panic ) és una pel·lícula estatunidenca de Henry Bromell, estrenada el 2000. Ha estat doblada al català.

## Argument

Alex és un assassí format pel seu pare. S'acosta a la quarantena i es fa preguntes, la seva situació familiar es torna cada cop més difícil.

## Repartiment

* William H. Macy: Alex
* John Ritter: Dr. Josh Parks
* Neve Campbell: Sarah Cassidy
* Donald Sutherland: Michael
* Tracey Ullman: Martha
* Barbara Bany: Deidre
* David Dorfman: Sammy
* Tina Lifford: Dra. Leavitt
* Bix Barnaba: Louie
* Nicholle Tom: Tracy
* Thomas Curtis: Alex a l'edat de 7 anys
* Andrea Taylor: Candice
* Steve Moreno: Sean
* Erica Ortega: Rachel
* Greg Pitts: Alex a l'edat de 20 anys
* Stewart J. Zully: Eddie
* Miguel Sandoval: Detectiu Larson
* Nick Cassavetes: Barry

## Rebuda

* La pel·lícula va rebre bones crítiques, amb un índex del 91% a Rotten Tomatoes, basat en 56 ressentes, amb un consens que declara "Aquesta estrafolaria pel·lícula sobre un gàngster és fresca i ben treballada." Roger Ebert va donar a la pel·lícula quatre estrelles. Leonard Maltin va donar la pel·lícula dos estrelles i mitja però va elogiar el repartiment, definint-lo com a "excel·lent." Molts crítics van destacar les actuacions de John Ritter, William H. Macy, i Donald Sutherland,

## Referències

* ↑ «Pànic a l'aire». esadir.cat.
* ↑ «Panic». [Consulta: 25 abril 2018].
* ↑ «Panic». Rotten Tomatoes. [Consulta: 8 gener 2017].
* ↑ Ebert, Roger. «PANIC». Chicago Sun-Times, 19-01-2001. [Consulta: 8 gener 2017].
* ↑ Clark, Clark; Sader, Luke; Maltin, Leonard. Leonard Maltin's 2009 Movie Guide, 2008. ISBN 9780452289789.
# Mesèmbria del Lissos

Mesèmbria del Lissos (en llatí Mesembria ad Lissus, en grec antic Μεσημβρία) era una ciutat grega de la costa sud de Tràcia vora la mar Egea, a la boca del riu Lissos (Lissus). És esmentada entre d'altres per Heròdot i Esteve de Bizanci.

## Referències

* ↑ Smiyh, William (ed.). «Mesembria». Dictionary of Greek and Roman Geography (1854). [Consulta: 22 abril 2021].

## Enllaços externs

* Mesembria a Ancient Locations
# Arcus

En astrogeologia, arcus (plural arcūs, abr. AR) és una paraula llatina que significa «arc» que la Unió Astronòmica Internacional (UAI) utilitza per indicar una característica superficial en forma d'arc. És un terme regulat per la Unió Astronòmica Internacional, que de moment el reserva exclusivament per a Tità (satèl·lit de Saturn).
Des d'un punt de vista geològic, encara no s'ha aclarit el procés de la seva formació. Les teories més acreditades suggereixen la presència d'un criovolcà.
L'única estructura classificada oficialment com a arcus és Hotei Arcus, anomenat en honor del déu de la fortuna en el budisme japonès.

## Referències

* ↑ (anglès) Descriptor Terms (Feature Types) - Gazetteer of Planetary Nomenclature - International Astronomical Union (IAU) Working Group for Planetary System Nomenclature (WGPSN)
* ↑ (anglès) Hotei Arcus in Infrared
* ↑ Llistat sobre la base de dades de les denominacions de l'IAU
# Mas Resta

El Mas Resta és una obra d'Agullana (Alt Empordà) inclosa a l'Inventari del Patrimoni Arquitectònic de Catalunya.

## Descripció

Edifici de planta irregular situat al veïnat de l'Estrada. És una casa amb paredat de pedra sense escairar i obertures carreuades. La façana principal, té la coberta a dues vessants, i planta baixa i golfes. Aquesta coberta té continuïtat a la façana posterior, amb dos alcats diferents. Aquesta és de planta baixa, pis i golfes, amb un porxo d'accés amb dues voltes de canó, que donen lloc a una terrassa a la que s'hi accedeix a través d'una escala exterior, que es troba al costat del porxo.

## Referències

* ↑ «Mas Resta». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 16 maig 2020].
# Santa Cruz (São Tomé i Príncipe)

Santa Cruz és una vila de São Tomé i Príncipe. Es troba al districte de Mé-Zóchi, al nord de l'illa de São Tomé. La seva població és de 129 (2008 est.).

## Referències

* ↑ INE Arxivat 2017-02-09 a Wayback Machine., Evolução da população São-Tomense por localidades, 2001/2007-08

## Vegeu també

* Llista de ciutats i viles de São Tomé i Príncipe
# Team Illuminate (equip femení)

El Team Illuminate (codi UCI: ILU) és un equip ciclista femení estatunidenc. Creat al 2017, té categoria UCI Women's Team des de l'any següent. És la secció femenina de l'equip Team Illuminate.

## Classificacions UCI

Aquesta taula mostra la plaça de l'equip a la classificació de la Unió Ciclista Internacional a final de temporada i també la millor ciclista en la classificació individual de cada temporada.
| Temporada | Classificació per equips | Millor ciclista en la classificació individual |
| 2017 | 42è | Kateřina Nash (275a) |
A partir del 2016, l'UCI Women's WorldTour va substituir la Copa del món
| Temporada | Classificació per equips | Millor ciclista en la classificació individual |
| 2017 | 34è | Kateřina Nash (127a) |

## Composició de l'equip

2017 :

## Referències

* ↑ Rànquings a la pàgina de l'UCI

## Enllaços externs

* Web oficial
* Plantilles i resultats a cyclebase.nl
* Plantilles i resultats a procyclingstats.com
# Iaroamë

El iaroamë, o jawari (jauari), és una llengua ianomami parlada pels ianomami al sud de l'estat de Roraima, Brasil. Només ha estat reconeguda recentment com a idioma diferent.
El seu nom jawari (Yawari, Joari, Yoari, etc.) és compartit amb el ninam.

## Dialectes

Hi ha dos dialectes parlats a Roraima, Brasil:
* Opiki (Serra): a la Serra del riu Pacu (Missió Catrimani)
* Yawaripë (Baixada): a Ajarani i Apiaú

## Fonologia

L'inventari fonològic iaromë:
Vocals :
| | Frontal | Central | Posterior |
| Tancada | i ĩ i: ĩ: | | u ũ u: ũ: |
| Semitancada | e ẽ e: ẽ: | | o õ o: õ: |
| Mitjana | | ə ə̃ ə: ə̃: | |
| Oberta | a ã a: ã: | | |
Consonants :
| | Bilabial | Alveolar | Palatal | Velar | Glotal |
| Oclusiva | p | t | | k | |
| Africada | | | t͡ʃ | | |
| Fricativa | | | | x | h |
| Nasal | m | n | ɲ | | |
| Aproximant | | | | w | |
| Bategant | | ɾ | | | |

## Referències

* 1 2 Ferreira, Helder Perri; Machado, Ana Maria Antunes; Senra, Estevão Benfica. 2019. As línguas Yanomami no Brasil: diversidade e vitalidade. São Paulo: Instituto Socioambiental (ISA) and Instituto do Patrimônio Histórico e Artístico Nacional (IPHAN). 216pp. ISBN 978-85-8226-076-0
* ↑ «SAPhon – South American Phonological Inventories» (en anglès).
* Ferreira, Helder Perri. 2011. Esboço gramatical do Yaroamë: Língua Yanomami falada do Serra do Pacu/RR. Rio de Janeiro: Museo do Indio.
# Elionor de Portugal

Elionor de Portugal (1328 - Xèrica, València 1348), infanta de Portugal i reina consort de la Corona d'Aragó (1347-1348).

## Orígens familiars

Filla petita del rei Alfons IV de Portugal i Beatriu de Castella. Era neta per línia paterna del rei Dionís I de Portugal i la princesa Elisabet d'Aragó, i per línia materna del rei Sanç IV de Castella i Maria de Molina.
Fou germana petita de la infanta Maria de Portugal, casada amb el rei Alfons XI de Castella, i del també rei Pere I de Portugal.

## Núpcies i descendents

Es va casar a Barcelona el 15 de novembre de 1347 amb el comte-rei Pere III el Cerimoniós, de qui en fou la seva segona esposa. La pesta negra, però, li provocà la mort el 30 d'octubre de 1348 sense haver tingut descendents.
És enterrada al Monestir de Poblet.

## Referències

* 1 2 Sobrequés i Callicó, Jaume. Comtes, reis, comtesses i reines de Catalunya. 1. ed. Barcelona: Editorial Base, 2011, p. 134. ISBN 978-84-15267-24-9.
* ↑ Seabra de Almeida Rodrigues, Ana Maria «Un destin interrompu: Aliénor de Portugal, brève reine d'Aragon (1347-1348)». Études Roussillonnaises. Revue d'histoire et d'archéologie méditerranéennes: Les femmes dans l'espace nord-méditerranéen, 2013, pàg. 89-96.